రారండోయ్ వేడుక చూద్దాం ఆడియో ఫంక్షన్లో సీనియర్ నటుడు చలపతి రావు చేసిన కామెంట్స్పై తీవ్ర స్థాయిలో విమర్శలు వ్యక్తమవుతున్నాయి. అమ్మాయిలు పక్కలోకే పనికొస్తారంటూ చలపతిరావు చేసిన వివాదాస్పద వ్యాఖ్యలపై మహిళా సంఘాలు భగ్గుమన్నాయి. హైద్రాబాద్లో చలపతిరావుపై కేసు కూడా నమోదైంది. ఇంత సీన్ జరిగాక కూడా స్పందించకపోతే పరిస్థితి చేయి దాటే ప్రమాదముందని భావించిన చలపతిరావు తన వ్యాఖ్యలకు క్షమాపణలు చెప్పాడు. అయితే తను చేసిన వ్యాఖ్యలకు డబుల్ మీనింగ్ తీయొద్దని మళ్లీ సమర్థించుకునే ప్రయత్నం చేశాడు. క్షమాపణలు చెప్పినా అసంతృప్తి చల్లారకపోవడంతో చివరకు ఓ లేఖ విడుదల చేశాడు. ఈ లేఖలో మాత్రం తప్పు పూర్తిగా తనదేనని అంగీకరించాడు. ఆ లేఖలో ఏముందో ఆయన మాటల్లోనే...‘‘73 ఏళ్ల వయసులో, 50 సంవత్సరాల సినీ జీవితంలో, అనాలోచితంగా, అన్యోపదేశంగా నేను చేసిన ఒక వ్యాఖ్య దురదృష్టకరం. ఒక మహిళా వ్యాఖ్యాత అడిగిన ప్రశ్న ఇది. ‘‘ఆడ వాళ్లు హానికరమా’’ దానికి జవాబుగా నేను ‘‘ఆడవాళ్లు హానికరం కాదు.’’ ఆ తరువాత నేను చేసిన ఒక వ్యాఖ్యను టీవీల్లో పదేపదే ప్రసారం చేసిన నన్ను ఒక ‘‘చరిత్ర హీనుడిగా’’ మార్చేసిన పరిస్థితి వల్ల నేను బాధ పడుతున్నాను. నిజమే. నా వ్యాఖ్యలు నాకే వెగటు పుట్టించాయి. అవి నేను చెయ్యకుండా ఉండాల్సింది. ఈ వ్యాఖ్యలు అభ్యంతరకరమే కాదు. ఆక్షేపణీయం కూడా. అందుకు నేను ఎటువంటి షరతులు లేకుండా క్షమాపణలు చెబుతున్నాను. ఇదే సందర్భంలో నాదొక చిన్న మనవి.సినిమాల్లో, టీవీల్లో చివరికి ఇప్పటి సామాజిక మాధ్యమాల్లో మహిళల్ని కించపరిచే మాటలకు, దృశ్య శ్రవణాలకు మనందరం బాధ్యులమే. పరోక్షంగా, ప్రత్యక్షంగా కూడా. ఆ విషయం మనందరికీ తెలుసు. నాతో పాటు అందరం దీనికి బాధ్యత వహించాల్సిందే. సినిమాల్లో చూపించే దృశ్యాలు, చెప్పే మాటలకు పరిశ్రమలోని రచయితలు, నిర్మాతలు, దర్శకులు, నటులు అందరం బాధ్యత వహించాలి. ఇక ముందు నేనే కాదు మరెవ్వరూ ఇటువంటి దురదృష్టకరమైన పరిస్థితికి కారణం కాకూడదు’’ అని చలపతిరావు తన లేఖను ముగించాడు.
rarandoy veduka chuddam audio functionlo seanier natudu chalapati raavu chesina commentspy teevra sthaayilo vimarsalu vyaktamavutunnaayi. ammayilu pakkaloke panikostaarantuu chalapatirao chesina vivaadaaspada vyaakhyalapai mahila sanghaalu bhaggumannayi. haidraabaadlo chalapatiraopai kesu kuudaa namodaindi. inta sean jarigaaka kuudaa spandinchakapothe paristhiti cheyi daate pramaadamundani bhaavinchina chalapatirao tana vyaakhyalaku kshamaapanalu cheppaadu. ayithe tanu chesina vyaakhyalaku dabul meaning teeyoddani malli samarthinchukune prayatnam cheshaadu. kshamaapanalu cheppina asantrupti challarakapovadamto chivaraku oo lekha vidudala cheshaadu. ee lekhalo maatram tappu puurtigaa tanadenani angeekarinchaadu. aa lekhalo emundo aayana matallone...‘‘73 ella vayasulo, 50 samvatsaraala cinee jeevitamlo, anaalochitamgaa, anyopadesamgaa nenu chesina oka vyaakhya duradrushtakaram. oka mahila vyaakhyaata adigina prasna idhi. ‘‘aada vaallu hanikarama’’ daaniki jawabuga nenu ‘‘aadavaallu hanikaram kaadu.’’ aa taruvaata nenu chesina oka vyaakhyanu tvllo padepade prasaaram chesina nannu oka ‘‘charitra heenudigaa’’ marchesina paristhiti valla nenu baadha padutunnaanu. nijame. naa vyaakhyalu naake vegatu puttinchaayi. avi nenu cheyyakunda undaalsindi. ee vyaakhyalu abhyantarakarame kaadu. aakshepaneeyam kuudaa. anduku nenu etuvanti sharatulu lekunda kshamaapanalu chebutunnaanu. ide sandarbhamlo naadoka chinna manavi.cinemallo, tvllo chivariki ippati saamaajika maadhyamaallo mahilalni kinchapariche maatalaku, drushya shravanaalaku manandaram badhyulame. parokshamgaa, pratyakshamgaa kuudaa. aa vishayam manandarikee telusu. naatho paatu andaram deeniki baadhyata vahinchaalsinde. cinemallo choopinche drushyaalu, cheppe maatalaku parisramalooni rachayitalu, nirmaatalu, darsakulu, natulu andaram baadhyata vahinchaali. ika mundu nene kaadu marevvaruu ituvanti duradrushtakaramaina paristhitiki kaaranam kaakuudadu’’ ani chalapatirao tana lekhanu muginchaadu.